User:Haslinna

Ustaz Hassan Che Mat. Seorang pendakwah bebas yang aktif menyampaikan kuliah-kuliah agama di Selangor dan Wilayah Persekutuan Kuala Lumpur. Dilahirkan pada 14 Oktober 1978 di Tumpat, Kelantan. Pendidikan awal di SK Geting Tumpat dan Sekolah Menengah Agama Arab Meheliah Geting Tumpat.

Melanjutkan pengajian ke peringkat Ijazah Sarjana Muda di Universiti Islam Antarabangsa Malaysia (UIAM) di Kuliah Ilmu Wahyu dan Sains Kemanusiaan (kursus Bahasa Arab dan Syariah) pada tahun 1997. Kemudian beliau menyambungkan pengajian ke peringkat Diploma Pendidikan Malaysia dalam bidang yang sama di Institut Pendidikan Islam Selangor (IPIS) pada tahun 2007.

Kemudian, beliau melanjutkan pelajaran ke Open University Malaysia (OUM) di peringkat Sarjana dalam bidang Fiqh dan Usul (Ijtihad dan Fatwa) pada tahun 2016. Selain guru agama di sekolah kebangsaan, beliau juga merupakan pensyarah di OUM. Beliau berpengetahuan luas tentang ilmu Fiqh Perbandingan (4 Mazhab), Fiqh Ibadat,Fiqh Muamalat, Ilmu Hadis dan Tafsir. Beliau juga mahir tentang selok belok Fiqh Mazhab Syafie khususnya berkaitan Qaul Qadim dan Qaul Jadid Imam Syafie serta Qaul Muktamad mazhab berkenaan.

Tokoh fuqahak kegemaran beliau ialah Imam Nawawi, Imam Ghazali, Dr Yusuf Qaradhawi, Dr Wahbah dan Muhammad Zuhaili, Syeikh Wahid Salam Bali dan Syeikh Al-Azazi. Manakala tokoh hadis pula ialah Imam Ibnu Hajar Al-Asqolani, Ibnu Taimiyyah, Ibnul Qayyim Al-Jauziyyah, Ibnu Rejab Al-Hanbali dan Imam Sayuthi. Matan kegemaran pula ialah Matan Abi Syuja', Matan Tahawiyyah, Matan Syarhus Sunnah Al-Barbahari, dan Matan Jauharah Tauhid.